JayJayThrowThrow/commonwealth-wiki-mix huggingface dataset:
Masjid Pongsu Seribu

Masjid Pongsu Seribu merupakan sebuah masjid di Daerah Kepala Batas, Pulau Pinang. Negeri Pulau Pinang terbahagi kepada enam daerah pentadbiran agama. kedudukan masjid ini berdekatan dengan Taman Koskam iaitu singkatan Taman Koperasi Kastam. Ianya dibina oleh Allahyarham Haji Osman juga merupakan Pegawai Kastam bersama 6 orang anaknya (4 perempuan dan 2 lelaki) yang tinggal di Taman Koskam tersebut.


Pongsu Seribu, Masjid
Geofizik

Geofizik merupakan kajian mengenai bumi menggunakan cara kuantiti fizikal, ia merupakan salah satu kaedah penginderaan jauh yang menggunakan peralatan-peralatan elektrik-elektronik tertentu dalam usaha membantu mengarap maklumat, menjejaki, memahami, memeta dan menyiasat keadaan bawah tanah.

Maklumat sedemikian adalah penting dalam membantu kerja-kerja menerokai, pencarigalian, pemetaan sesuatu sumber tertimbus atau geologi (contohnya mineral, air dan arkeologi). Ia juga berguna dalam membantu perancangan projek-projek kejuruteraan (tapak) dan melihat perubahan fizik - kimia bawah tanah yang mempunyai impak besar dalam pegurusan alam sekitar.

Kaedah tidak langsung dan tanpa musnah (minima) ini berupaya membantu mengurang pergantungan atau mengganti kaedah konvensional seperti pengalian mekanikal (mesin) yang kurang efektif dan mengesan sesuatu yang tidak dapat dilakukan oleh kaedah itu. Kaedah ini berupaya menawarkan maklumat yang dapat di persembahkan dalam bentuk 2 atau 3 dimensi yang lebih menyeluruh dengan kos kerja yang minima.

Kaedah geofizik responsi kepada variasi sifat-sifat media bawah tanah seperti batuan, tanah, kehadiran ronga bawah tanah, mineral logam, ketepuan aliran air serta objek-objek tertimbus lain. Setiap kaedah geofizik amat bergantung kepada sesetengah sifat-sifat semulajadi seperti ketumpatan, kerintangan elektrik, kekonduksian, kerentanan magnet, kekonduksian serta halaju gelombang media bahan bawah tanah, samada bahan semula jadi atau tertimbus (air, batu, mineral, paip, etc.)

Antara bidang-bidang yang terletak di bawah geofizik termasuklah:
* Seismologi
* Graviti dan geodesi
* Sains atmosfera
** Meteorologi dan klimatologi
** Aeronomi
* Hidrologi
* Oseanografi fizikal
* Tektonofizik
* Geodinamik
* Glasiologi
* Petrofizik



Kategori:Sains bumi
Kategori:Fizik gunaan dan antara disiplin
Kategori:Subbidang geologi
Telefon bimbit berkamera

thumb|230x230px|Telefon bimbit berkamera Nokia N8-00.

Nama telefon kamera atau camphone diberikan kerana telefon berkenaan didatangkan bersama kamera dalam satu rekaan. Fungsinya bukan saja untuk menangkap gambar, malahan mampu memindahkan imej berkenaan ke telefon lain.

Sharp Corporation melancarkan telefon kamera pertama seumpamanya di dunia iaitu di Jepun pada November 2000. Model yang dikenali J-SH04, menawarkan mesin pengimbas imej sehingga 110,000 piksel.

Kejayaan camphone mula berkembang selepas itu, khususnya bagi tujuan pengiklanan dan pada hari ini begitu banyak pengeluar telefon bimbit akan mengadakan sekurang-kurangnya satu camphone dalam setiap rekaan.

Kategori:Telefon
Kategori:Teknologi
Kategori:Telekomunikasi
1G

1G merupakan singkatan kepada generasi pertama.

Lebih kurang 20 tahun lalu, telefon bimbit bermula dengan sistem secara selular yang hanya berupaya memindahkan suara seseorang pemanggil dari satu telefon ke satu telefon lain.

Konsep telefon selular bermula pada 1947, apabila penyelidik memerhatikan untuk mencipta telefon kereta. Bagaimanapun tiada teknik yang sepatutnya dapat digunakan ketika itu.

Sistem 1G pertama yang dikenal pasti, beroperasi di Amerika Syarikat (AS) iaitu pada 1978 dengan tahap keupayaan 30 kilohertz (kHz), namun dikatakan kurang berkesan dari segi keperluan radio spektrum dan hanya menempatkan beberapa panggilan terhad dalam satu-satu masa.

Manakala NMT 450 atau Nordic Mobile Telephone System yang menggunakan gelombang 450 MHz, adalah sistem saluran telefon selular secara komersial di Eropah sekitar 1981. Diikuti pula United Kingdom yang mula memperkenalkan sistem TACS atau Total Access Communication System.


Kategori:Telekomunikasi bimbit
2G

2G ialah singkatan untuk "teknologi telefon wayarles generasi kedua". Perbezaan utamanya dengan sistem-sistem telefon bimbit yang dahulu (kini digelar 1G) adalah bahawa 2G mempergunakan isyarat digital manakala 1G menggunakan isyarat analog. Perkhidmatan 2G seringnya dirujuk sebagai Perkhidmatan Komunikasi Peribadi (PCS: Personal Communications Service) di Amerika Syarikat.

Piawai teknologi 2G

Bergantung kepada jenis pemultipeksan yang digunakan, piawai teknologi 2G boleh dibahagikan kepada:
* Piawai berasaskan TDMA: Merangkumi GSM (berasal dari Eropah tetapi kini digunakan di seluruh dunia), iDEN, IS-136 (juga dikenali sebagai D-AMPS), dan PDC (hanya digunakan di Jepun); dan
* Piawai berasaskan CDMA: Termasuk IS-95 (juga dikenali sebagai cdmaOne) yang biasanya dirujuk secara mudah sebagai CDMA di Amerika Syarikat.

Mempergunakan isyarat digital untuk menghubungkan telefon bimbit dengan menara sel dapat meningkatkan muatan sistem menerusi dua cara yang utama:
* Pemampatan dan pemultipleksan data suara digital yang lebih berkesan melalui berbagai-bagai CODEC, berbanding dengan pengekodan suara analog; ini membenarkan lebih banyak panggilan dibuat dengan jumlah lebar jalur radio yang sama.
* Pengurangan pancaran kuasa radio dari telefon bimbit yang menyebabkan sel dapat dikecilkan lagi, dengan lebih banyak sel dapat dimasukkan ke dalam ruang yang sama.

Antara kelebihan panggilan telefon bimbit digital ialah pemasangan telinga melalui pengimbas radio tidak begitu mudah. Penggunaan isyarat digital juga membenarkan pengenalan perkhidmatan data digital seperti SMS dan e-mel.
Kelemahan

Kelemahan sistem 2G yang utama termasuk:
* Di kawasan terpencil, isyarat digital yang lebih lemah tidak berupaya mencapai menara sel.
* Berbeza dengan sistem analog, sistem digital mempunyai lengkung pereputan yang bercerancang. Walau bagaimanapun, ini memberikan kedua-dua kelebihan dan kelemahan. Di bawah keadaan yang baik, sistem digital akan berbunyi lebih baik daripada sistem analog, tetapi ia akan gagal sama sekali apabila keadaan bertambah buruk.
* Berbeza dengan sistem analog, sistem digital tidak boleh mempunyai dua atau lebih "klon" telefon bimbit yang memiliki nombor telefon yang sama. Sedangkan ini dapat mencegah penipuan, pengklonan dapat memberikan kelebihan dalam sesetengah keadaan yang sah. Misalnya, seseorang boleh membuat salinan sandar untuk telefon bimbitnya sebagai langkah keselamatan kalau-kalau adanya kerosakan atau kehilangan. Selain itu, dia juga boleh memasang telefon bimbit yang kedua secara tetap di dalam keretanya atau di bengkel terpencil. Dengan sistem digital, ini tidak lagi mungkin.
* Sedangkan panggilan digital biasanya tidak mempunyai elektrik statik dan hingar latar, pemampatan kehilangan yang digunakan oleh CODEC akan mengakibatkan pengurangan julat bunyi yang disampaikan. Dengan kata yang lain, kualiti nada suara seseorang yang bercakap ke dalam telefon bimbit digital akan dikurangkan walaupun suaranya adalah lebih jelas kepada penerima.
Lihat juga

* 3G


Kategori:Telekomunikasi bimbit
Kategori:Piawai telefon bimbit
Lanun

thumb|Gambaran pertembungan gerombolan lanun Blackbeard dengan pihak British(Capture of the Pirate, Blackbeard, 1718 oleh Jean Leon Gerome Ferris, tahun 1920)|344x344px
Lanun () atau bajak (laut) () biasa digunakan untuk mana-mana perompak atau penjenayah yang beroperasi di kawasan laut untuk merampas barang dagangan yang diangkut kapal sasaran.
Peristilahan

Gelaran "lanun" dipercayai datang daripada suku Iranun yang hidup di sekitar Mindanao dan pesisiran barat Sabah: pada asalnya bangsa ini merupakan pelayar yang cekap, namun mulai abad ke-15, mereka terkenal sebagai perompak laut yang sering menangkap orang di pantai-pantai untuk dijual dan dijadikan hamba sahaya di Kesultanan Jolo. Hal ini semakin giat dengan keberadaan para pedagang British dan Belanda yang memasuki Borneo di mana sokongan daripada Empayar Brunei sering diberikan kepada masyarakat-masyarakat peribumi sebagai kerjasama menangkis ancaman terhadap pengaruh para pembesar di sana.

"Bajak" pula datang daripada kapal-kapal besar dinaiki orang Dayak Laut yang turut bernama sama.
Sejarah

Ketamadunan awal

Catatan tertua tentang para perompak laut ini dan kegiatan mereka di Asia Tenggara berasa dari penulisan dibuat seorang sami bernama Faxian dalam perjalanannya pulang dari India ditarikhkan sekitar 413-414 Masihi mengatakan bahawa "laut (Asia Tenggara) penuh dengan lanun". Jia Dan (785-805) menyebutkan bahawa lanun-lanun ini berpangkalan di sebelah barat-laut Srivijaya yang diperkirakan berada di sebelah utara Selat Melaka yang merupakan laluan masuk ke wilayah kerajaan tersebut.

Peringkat awal, kegiatan lanun disamakan dengan kegiatan mengutip cukai kepada pemerintah di sepanjang Selat Melaka. Mereka berperanan sebagai perisik kepada kerajaan maritim. Peranan mereka juga sebagai 'kaki pukul' jika kapal-kapal enggan singgah dan tidak membayar cukai kepada kerajaan maritim.

Seorang laksamana Melaka misalnya mestilah seorang ahli pelayaran yang baik. Kapal nelayan dan lanun menjadi sumber maklumat terbaik kepada laksamana dan syahbandar.
Pada zaman moden

Kini lanun lebih merupakan kumpulan perompak di laut yang menggunakan bot laju yang dapat menyelinap di hutan-hutan bakau dan muara sungai. Mereka akan membawa buluh galah sepanjang 10 meter atau lebih dan memanjat kapal tangki minyak mengunakan buluh galah tersebut.

Biasanya nakhoda kapal membawa wang tunai di dalam kapal mereka bagi membayar gaji kelasi kapal, bayaran sewa pelabuhan dan membeli barangan keperluan. Dolar Amerika yang mudah tunai di seluruh dunia digunakan ketika pembayaran.

Ada kalanya keseluruhan kapal dirompak dan dicat dengan warna yang berlainan. Mereka mempunyai rangkaian dan sindiket antarabangsa dan berhubung dengan pengedaran dadah dan senjata api. Macao dan Hong Kong pernah menjadi lokasi strategik rangkaian lanun-lanun ini.
Rujukan
Muslim

Muslim (Arab: مسلم) ialah gelaran bagi orang yang beragama Islam dan bermaksud seseorang yang telah berserah kepada Allah. Sebaik sahaja seseorang itu mengucap dua kalimah syahadah, dia akan secara langsung menjadi seorang Muslim.

Muslim mempercayai bahawa terdapat hanya satu Tuhan, iaitu Allah, serta juga bahawa agama Islam telah wujud sebelum Nabi Muhammad, dengan agama tersebut berkembang dengan berlalunya masa. Al-Quran memerihalkan banyak nabi-nabi dan Rasul-Rasul sebagai Muslim, termasuk Nabi Adam a.s., Nabi Nuh a.s., Nabi Musa a.s., serta juga Nabi Isa a.s. dan hawari-hawarinya. Al-Quran menyatakan bahawa tokoh-tokoh tersebut adalah Muslim kerana mereka berserah kepada Allah, berkhutbah tentang ajaran-Nya dan mendukung nilai-nilai-Nya. Misalnya, dalam Surah 3:52 Al-Quran, pengikut Nabi Isa memberitahu Nabi Isa as: "saksikanlah bahawa kami ialah orang-orang Muslim".

Muslim bersembahyang sebanyak lima kali sehari, dengan sembahyang tersebut dikenali sebagai Solat Subuh, Solat Zohor, Solat Asar, Solat Maghrib, dan Solat Isyak. Terdapat juga sembahyang Jumaat yang khusus yang dikenali sebagai Solat Jumaat.
Populasi penganut

400px|thumb|Peratusan populasi Muslim di dunia berdasarkan (Pew Research Center, 2009)
Berdasarkan kajian pada tahun 2010, bilangan Muslim di seluruh dunia kini dianggarkan sebagai sekitar 1.62 bilion bersamaan lebih daripada 23% dari populasi dunia, dan populasinya terus meningkat. Ini sekali gus meletakkan agama Islam sebagai agama kedua paling ramai penganutnya selepas Kristian.
Lihat juga

* Mukmin
Rujukan
Marwan bin al-Hakam

Marwan bin al-Hakam (623-685) atau Marwan I ialah khalifah Umaiyah keempat yang mengambil alih tampuk pemerintahan selepas pemerintahan singkat Muawiya II yang berakhir pada tahun 684 M. Beliau mengubah pemerintahan daripada keturunan Abu Sufyan kepada keturunan Marwan.
Awal kehidupan

Marwan lahir pada tahun dua Hijrah (623 M). Bapanya ialah Al-Hakam bin Abu Al-As dan ibunya ialah Aminah binti Alqama. Ketika kewafatan Rasulullah, beliau berusia 10 tahun.

Pada zaman pemerintahan Uthman bin Affan, Marwan bertugas sebagai setiausaha kepada khalifah, yang juga merupakan saudaranya. Pada zaman pemerintahan Muawiyah, beliau telah dilantik menjadi gabenor Madinah sebanyak dua kali. Muawiyah juga telah melantik Marwan sebagai penggantinya selain Yazid.
Pemerintahan

Muawiyah II tidak meletakkan seorang pun pengganti bagi jawatannya, dan menyerahkan urusan perlantikan itu kepada umat Islam. Tindakannya telah menyebabkan kekecohan sehingga hampir meruntuhkan kerajaan Islam. Abdullah ibn Zubair lantas mengisytiharkan dirinya sebagai khalifah di Mekah lalu dipersetujui hampir seluruh kawasan taklukan Islam. Marwan pada mulanya juga ingin menerima Abdullah bin Zubair sebagai khalifah, namun beliau telah dipujuk oleh beberapa tokoh Bani Umaiyah seperti Ubaidillah bin Ziyad untuk menjadi khalifah. Lalu Marwan bertukar hasrat untuk menjadi khalifah pula. Satu persidangan telah diadakan di al-Jabiyah antara mereka dan akhirnya Marwan telah diisytiharkan sebagai khalifah menggantikan Muawiyah II.

Selepas dilantik, Marwan telah memulakan misi pengukuhan kuasa pemerintahannya di Dasmyik. Beliau juga berjaya menguasai Syam selepas kemenangannya dalam Pertempuran Marj Rahith. Beliau seterusnya mara ke Mesir dan berjaya menguasai Mesir selepas memenangi beberapa pertempuran dengan pasukan gabenor lantikan Abdullah bin Zubair. Marwan telah tinggal di Mesir bagi memastikan keamanannya selama dua bulan lalu melantik anaknya, Abdul Aziz sebagai gabenor Mesir dan Musa bin Nusair sebagai menterinya.

Sewaktu perjalanan pulangnya ke Syam bagi menghadapi serangan Abdullah bin Zubair, Marwan telah meninggal dunia tepatnya pada 3 Ramadan 65 H, tahun 685 M. Beliau sempat melantik melantik anaknya, Abdul Malik sebagai penggantinya.
Rujukan


|-


Kategori:Kelahiran 620-an
Kategori:Kematian 685
Kategori:Khalifah Umaiyah abad ke-7
Kategori:Sahabat Nabi
Kategori:Gabenor Umaiyah di Madinah
Kategori:Gabenor al-Rasyidin di Bahrain
Kategori:Orang dalam Fitnah Kedua
Yazid bin Abdul Malik

Yazid bin Abdul Malik atau Yazid II (687-724) ialah khalifah kesembilan Kerajaan Bani Umaiyah yang memerintah dari tahun 720 sehingga kematiannya pada tahun 724. Beliau menggantikan saudaranya Umar bin Abdul Aziz dan memerintah hampir empat tahun sahaja.
Latar belakang

Yazid merupakan khalifah pertama yang berketurunan Bani Umaiyah dari keluarga kedua-dua ibu bapanya. Bapanya bernama Abdul Malik bin Marwan iaitu khalifah kelima Umaiyah manakala ibunya bernama Atikah binti Yazid.

Sebelum menjadi khalifah, Yazid telah dilantik sebagai gabenor di Jund Dimasyq. Semasa pemerintahan Umar, beliau telah dilantik sebagai pewaris khalifah.
Pemerintahan

Yazid telah dilantik menjadi khalifah setelah kematian Umar pada tahun 720. Pada mulanya Yazid berusaha untuk meneruskan corak pentadbiran Umar sehingga menimbulkan keresahan dalam keluarga Bani Umaiyah. Mereka seterusnya menghantar 40 orang ulama bagi bersaksi bahawa setiap tindakan khalifah tidak akan dihukum dan dipertanggungjawab. Yazid kemudiannya terpengaruh dengan kesaksian mereka lalu menukar corak pentadbiran khalifah seperti dahulu.

Semasa pemerintahannya, timbul pelbagai pemberontakan terutamanya dalam kalangan Khawarij. Peperangan tercetus antara mereka dengan kerajaan Yazid seterusnya mengakibatkan kematian ketua pihak Khawarij. Tentera Yazid juga berjaya menundukkan pemberontak dari wilayah Iraq.

Pasukan tentera juga telah dihantar ke Armenia, juga kawasan Transoxiana bagi mengukuhkan penguasaan Umaiyah di sana. Misi penaklukan juga diteruskan ke Duci Aquitaine di bawah Empayar Frank namun menerima kekalahan. Di kawasan Armenia, serangan telah dilancarkan ke atas bangsa Khazar dan berjaya menakluk beberapa kawasan sehingga menghampiri Samandar.

Yazid telah meninggal dunia pada tahun 724 setelah hampir empat tahun memerintah dan digantikan dengan Hisham bin Abdul Malik.
Rujukan


Daftar buku

*

*

*


Kategori:Kelahiran 690-an
Kategori:Kematian 724
Kategori:Khalifah Umaiyah abad ke-8
Kategori:Ikonoklasme
Hisham bin Abdul Malik

Hisham bin Abdul Malik (691-743) ialah khalifah Kerajaan Bani Umaiyah kesepuluh yang memerintah selama 20 tahun iaitu dari tahun 724 hingga tahun 743. Beliau menggantikan abangnya, Yazid II yang meninggal dunia pada tahun 724.
Awal kehidupan

Hisyam lahir pada tahun 691 dan merupakan anak kepada Abdul Malik bin Marwan, khalifah kelima Umaiyah dan Aisyah binti Hisyam. Semasa pemerintahan abangnya Yazid II, Hisham telah dilantik sebagai pengganti khalifah.
Pemerintahan

Seperti abangnya Al-Walid I, Hisham ialah seorang penggemar seni dan menggalakkan perkembangan kesenian di dalam kerajaannya. Beliau juga memajukan bidang pendidikan dengan membina sekolah-sekolah serta meningkatkan usaha penterjemahan karya-karya ke dalam Bahasa Arab. Beliau juga mengetatkan undang-undang Syariah seperti yang dilakukan oleh Umar bin Abdul Aziz termasuk terhadap kaum keluarganya sendiri.

Dari segi operasi ketenteraan, Hisham telah menghantar tentera untuk menghapuskan pemberontakan Hindu di Sindh dan berjaya mengukuhkan semula kekuasaan Umaiyah di India. Hisham juga meneruskan serangan ketenteraan ke atas Byzantium dalam tahun 725 hingga 740, lantas berjaya memerangi orang Khazar di Kaukasus pada tahun 728 dan menduduki beberapa kota di Caesarea Mazaca dan Cappadocia. Di Sepanyol pula, konflik dalaman telah berakhir lalu memberi peluang kepada Hisham meneruskan operasi ketenteraan ke Perancis. Walaupun tenteranya mara hingga ke Sungai Loire, tetapi mereka berjaya dihalang dalam Perang Tours oleh Charles Martel, pemerintah Frank. Empayar Islam terus berkembang di Sepanyol walaupun setelah kekalahan tersebut.

Satu pemberontakan telah tercetus di Kufah pimpinan Zaid bin Ali, namun dikalahkan pasukan yang diketuai Yusuf ibnu Umar al-Thaqafi, gabenor Iraq. Di Afrika Utara, satu pemberontakan oleh kaum Barbar telah tercetus pada tahun 740 namun akhirnya berjaya dihentikan oleh tentera Hisham. Walaupun dengan banyak kejayaan yang diperolehi Hisham, pengaruh golongan Abbasiyyah semakin berkembang tetapi mereka masih lagi tidak cukup kuat untuk menentang Kerajaan Bani Ummaiyyah.

Hisham telah meninggal dunia pada tahun 743 akibat difteria dan digantikan oleh al-Walid II.
Keluarga

Hisham telah berkahwin dengan Ummu Hakim, anak kepada Yahya bin Al-Hakam, yang merupakan saudara datuknya Marwan I. Mereka dikurniakan lima orang anak lelaki; antaranya Sulaiman, Maslamah, Muawiyah dan Yazid al-Afqam.

Hisham juga telah mengahwini Ummu Uthman, cucu kepada khalifah Uthman bin Affan. Said merupakan salah seorang anak mereka. Antara anak mereka yang lain termasuklah Marwan, Abdullah, Abdul Rahman, Muhammad, Quraisy dan Aisyah.
Rujukan

*


Kategori:Kelahiran 691
Kategori:Kematian 743
Kategori:Khalifah Umaiyah abad ke-8
Kategori:Kematian disebabkan difteria
Kategori:Orang Umaiyah dalam perang Arab–Byzantine
Kategori:Watak dalam Seribu Satu Malam
Walid bin Yazid

Walid bin Yazid atau al-Walid II ialah khalifah kesembilan Kerajaan Bani Umaiyah yang memerintah antara tahun 743 hingga tahun 744. Beliau mewarisi takhta daripada bapa saudaranya, Hisham bin Abdul Malik. Al-Walid hanya memerintah dalam masa setahun dua bulan sahaja kerana telah dibunuh dalam rampasan kuasa yang dipimpin sepupunya, Yazid.
Pemerintahan

Semasa pemerintahannya, al-Walid telah menambah gaji angkatan tentera kerana banyaknya harta baitul mal yang ditinggalkan khalifah sebelumnya, Hisyam. Beliau juga banyak membelanjakan harta baitul mal ke arah kemajuan masyarakat. Namun ketika pemerintahannyalah tercetus perpecahan dalam keluarga Abdul Malik. Beliau juga merosakkan hubungan dengan pihak Yaman yang merupakan perajurit terkuat di Khurasan. Hal ini telah mendorong berlakunya rampasan kuasa yang diketuai sepupunya, Yazid bin al-Walid pada awal tahun 744.

Al-Walid meninggal dunia akibat dibunuh dalam rampasan kuasa itu dan digantikan dengan Yazid. Kematiannya telah memecah belahkan lagi keluarga Bani Umaiyah dan seluruh kerajaannya.
Rujukan

*


Kategori:Kelahiran 709
Kategori:Kematian 744
Kategori:Khalifah Umaiyah abad ke-8
Kategori:Orang Arab zaman pertengahan dibunuh dalam pertempuran
Kategori:Watak dalam Seribu Satu Malam
Yazid bin Al-Walid

Yazid bin Al-Walid bin Abdul Malik atau Yazid III ialah khalifah ke-12 bagi kerajaan Umaiyah. Beliau memerintah selama enam bulan sebelum meninggal dunia.
Awal kehidupan

Yazid lahir pada tahun 701 di Damsyik. Ayahnya ialah Al-Walid, khalifah keenam kerajaan Umaiyah manakala ibunya ialah Shah i-Afrid, seorang puteri Parsi yang dijadikan gundik oleh Al-Walid.

Ketika pemerintahan sepupunya, al-Walid II, Yazid menentang pemerintahannya yang menerapkan diskriminasi kepada segolongan rakyatnya. Yazid telah menghantar utusannya ke al-Bakhra untuk menawarkan kepada al-Walid agar melaksanakan satu majlis syura' bagi membincangkan masa depan kerajaan namun al-Walid enggan menerimanya. Akhirnya al-Walid dijatuhkan dan dibunuh dalam rampasan kuasa yang diketuai Yazid. Yazid juga telah memenjarakan anak lelaki al-Walid yang telah dinamakan sebagai pewaris khalifah. Akhirnya Yazid dilantik sebagai khalifah yang baharu.
Pemerintahan

Pemerintahan Yazid mendapat pelbagai tentangan terutamanya dari kota Homs. Beliau telah berjanji kepada rakyatnya untuk memerintah dengan keadilan tanpa diskriminasi. Beliau juga dikenali kerana perbuatannya mengurangkan gaji anggota tentera sedangkan khalifah sebelumnya menjanjikan kenaikan gaji. Yazid sempat memerintah selama enam bulan sahaja sebelum meninggal dunia akibat barah otak. Yazid diganti oleh adiknya Ibrahim.
Rujukan

* Muhammad ibn Jarir al-Tabari History, v. 26 "The Waning of the Umayyad Caliphate," transl. Carole Hillenbrand, SUNY, Albany, 1989
* Sir John Glubb, The Empire of the Arabs, Hodder and Stoughton, London, 1963


Kategori:Kelahiran 701
Kategori:Kematian 744
Kategori:Khalifah Umaiyah abad ke-8
Ibrahim bin al-Walid

Ibrahim bin Al-Walid bin Abdul Malik () ialah khalifah ke-13 kerajaan Bani Umaiyah. Beliau memerintah selama tiga bulan sahaja sebelum melarikan diri dan bersembunyi daripada musuh politiknya.
Awal kehidupan

Ibrahim merupakan anak kepada al-Walid I, khalifah keenam Umaiyah dan Budayra, gundik kepada al-Walid.

Semasa pemerintahan Yazid III, Ibrahim telah dilantik sebagai pewaris khalifah. Selepas Yazid meninggal dunia akibat barah otak, beliau telah dilantik sebagai khalifah seterusnya.
Pemerintahan

Ibrahim mendapat tentangan dari Marwan II yang dahulunya menentang pemerintahan Yazid III. Ibrahim telah meminta dan diberikan jaminan keselamatan diri oleh Marwan. Akhirnya Ibrahim dan Marwan telah mengembara ke Rusafah, kediaman bekas khalifah Hisham.

Marwan II segera menggantikan Ibrahim sebagai khalifah seterusnya.
Rujukan

* Muhammad ibn Jarir al-Tabari History, v. 26 "The Waning of the Umayyad Caliphate," transl. Carole Hillenbrand, SUNY, Albany, 1989
* Sir John Glubb, The Empire of the Arabs, Hodder and Stoughton, London, 1963


Kategori:Kematian 750
Kategori:Khalifah Umaiyah abad ke-8
Kategori:Gabenor Umaiyah di Jordan
Kategori:Dihukum mati oleh Khilafah Abbasiyah abad ke-8
Kategori:Orang dalam Fitnah Ketiga
Hospital Jempol

Hospital Jempol merupakan sebuah hospital kerajaan yang terletak di Negeri Sembilan, Malaysia.

Hospital Jempol dilengkapi dengan 100 katil dibina di Bandar Seri Jempol dengan kos RM85 juta dan siap 2004. Hospital ini mula dibuka pada Disember 2005 sebagai hospital daerah tanpa pakar, dan berkhidmat kepada penduduk di Negeri Sembilan dan Bera, Pahang. Sebelum penubuhan hospital ini, penduduk terpaksa mendapatkan rawatan di Hospital Kuala Pilah yang jauhnya 39 km atau di Hospital Seremban yang jaraknya 85 km.

Pada 2021, hospital ini telah menjadi hospital hibrid iaitu merawat pesakit bukan COVID-19 dan pesakit COVID-19 yang berfungsi bagi menampung bilangan pesakit COVID-19 di Hospital Tuanku Jaafar Seremban dan Hospital Tampin yang hampir mencapai tahap maksimum.
Rujukan
Pautan luar

* Laman Kementerian Kesihatan.


Jempol
Jempol
Kategori:Penubuhan 2000-an di Negeri Sembilan
Kategori:Penubuhan 2005 di Malaysia
Kategori:Bangunan dan struktur di Daerah Jempol